**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 05.09.2018 г., ПРОТОКОЛ № 11**

**ПО ТОЧКА ВТОРА**

**Предложение относно упълномощаване на представителя на Община Трявна в извънредно заседание на Общото събрание на акционерите на МБАЛ „Д-р Тота Венкова“ АД – гр. Габрово.**

**Вносител: Кметът на общината**

**Р Е Ш Е Н И Е № 135**

На основание чл. 21, ал. 1, т. 23, ал. 2 от ЗМСМА, чл. 221, т. 11 от Търговския закон и във връзка с чл. 35, ал. 3 от Закона за противодействие на корупцията и за отнемане на незаконно придобитото имущество и чл. 59 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение № 4/30.01.2013г. на Общински съвет – Трявна, Общински съвет – Трявна

**Р Е Ш И:**

1. Упълномощава Представителя на Община Трявна в Общото събрание на МБАЛ „Д-р Тота Венкова“ АД – гр. Габрово, д-р Звезделин Бъчваров, избран с Решение № 36/03.04.2017 г. на Общински съвет – Трявна, да гласува по точката от дневния ред на извънредното заседание на Общото събрание на акционерите, насрочено за 26 септември 2018 г. или при липса на кворум за 11 октомври 2018 г., както следва:

- По т. 1 от проекта за дневен ред: „Общото събрание на акционерите утвърждава образец на декларация по чл. 35, ал. 1, т. 1 и т. 3 от Закон за противодействие на корупцията и за отнемане на незаконно придобитото имущество.“ – „ЗА“.

2. В десетдневен срок от провеждане на извънредното заседание на Общото събрание на акционерите на МБАЛ „Д-р Тота Венкова“ АД – гр. Габрово, д-р Звезделин Бъчваров да представи на общинския съвет и кмета на общината отчет за участието в общото събрание на акционерите, протокол от заседанието, както и всички материали, получени във връзка със заседанието.

Прието с 12 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**